ΓΡΑΠΤΗ ΕΡΩΤΗΣΗ E-0241/99

υποβολή: Ulf Holm (V) προς την Επιτροπή

(12 Φεβρουαρίου 1999)

Θέμα: Η ενίσχυση προς το Μπαγκλαντές μετά τις πλημμύρες

Οι εξαιρετικά μεγάλες πλημμύρες που έπληξαν το Μπαγκλαντές κατά τα τέλη του Ιουλίου 1998 κόστισαν τη ζωή σε 1.400 άτομα και άφησαν περισσότερους από 30 εκατομμύρια άστεγους, δεδομένου ότι τα δύο τρίτα της χώρας σκεπάστηκαν από τα νερά.

Ποιό είναι το ύψος της κοινοτικής βοήθειας που παραχωρήθηκε στο Μπαγκλαντές μετά τις πλημμύρες;

Ποιές περιοχές και ποιά άτομα έλαβαν ενίσχυση;

Έχει διεξαχθεί αξιολόγηση της κοινοτικής ενίσχυσης; Εάν ναι, σε ποιό συμπέρασμα κατέληξε η αξιολόγηση αυτή;

Απάντηση της κ. Bonino εξ ονόματος της Επιτροπής

(22 Μαρτίου 1999)

Η συνολική βοήθεια που χορήγησε η Επιτροπή για τις πλημμύρες του Μπανγκλαντές κατά το 1998 ανέρχεται σε 40,2 εκατομμύρια [fmxeuro] και αναλύεται λεπτομερώς κατωτέρω.

Ως άμεση αντίδραση στην κρίση, η Επιτροπή απέστειλε μια πρώτη δέσμη ανθρωπιστικής βοήθειας ύψους 1 εκατομμυρίου [fmxeuro] τον Σεπτέμβριο του 1998 και μια δεύτερη 2 εκατομμυρίων [fmxeuro] τον Οκτώβριο του 1998, δίδοντας προτεραιότητα στα τρόφιμα, την ιατρική περίθαλψη, τον καθαρισμό των αποθεμάτων νερού και την παροχή υγειονομικών υπηρεσιών. Τον Δεκέμβριο του 1998, η Επιτροπή χορήγησε επιπλέον ποσό 5,45 εκατομμυρίων [fmxeuro], που εξασφάλισε άμεση ανακούφιση σε 50.000 οικογένειες από τις περιοχές που επλήγησαν περισσότερο και που επικεντρώθηκε κυρίως στον περιορισμό της εξάρτησης του πληθυσμού από τη βοήθεια έκτακτης ανάγκης μέσω της ανάκαμψης της συγκομιδής. Επίσης, το ποσό αυτό κάλυψε τις ανάγκες στέγασης με χαμηλό κόστος όσων είχαν μείνει εντελώς άστεγοι, τις ανάγκες προαγωγής της απασχόλησης με στόχο τη δημιουργία εισοδήματος, καθώς και την ύδρευση και την αποχέτευση. Η συνολική συνδρομή της Επιτροπής στην ανακούφιση των πλημμυροπαθών κατά το 1998 ήταν 8,45 εκατομμύρια [fmxeuro].

Η παροχή αυτής της ανθρωπιστικής βοήθειας αφορούσε ολόκληρη τη χώρα. Οι επιχειρησιακοί εταίροι της Επιτροπής, με βάση τις ανάγκες και σε συνεργασία με τις τοπικές αρχές, προέβησαν στον καθορισμό των δικαιούχων και στην κατανομή ανά περιφέρεια του ποσού που χορηγήθηκε. Οι εταίροι αυτοί δίνουν τακτική αναφορά για την πρόοδο και την αποτελεσματικότητα κάθε δράσης και ελέγχονται από απεσταλμένο της Επιτροπής. Εντούτοις δεν έχει διενεργηθεί επίσημη αξιολόγηση.

Επιπλέον, η Επιτροπή προσέφερε πάνω από 31,75 εκατομμύρια [fmxeuro] για επισιτιστική ασφάλεια και επισιτιστική βοήθεια με τη μορφή 175.000 μετρικών τόνων σιτηρών ύστερα από τον διακανονισμό των σχετικών χρηματοδοτικών εισροών. Η επισιτιστική αυτή βοήθεια διατέθηκε κυρίως σε ευάλωτες ομάδες πληθυσμού καθώς και με τη μορφή " τρόφιμα έναντι εργασίας" σε προγράμματα αποκατάστασης. Αυτό το ποσό προστέθηκε στα 21 εκατομμύρια [fmxeuro] που δόθηκαν τον Οκτώβριο του 1998 για την προώθηση προγραμμάτων επισιτιστικής ασφάλειας. Έγινε κοινή αξιολόγηση από το Τμήμα Διεθνούς Ανάπτυξης και την κοινότητα του προγράμματος κοινωνικής βοήθειας "Vulnerable group feeding", στο οποίο αναμένεται να συνεισφέρει η Κοινότητα κατά τον Απρίλιο του 1999.

Τέλος, οι ανθρωπιστικές συνεισφορές των κρατών μελών που γνωστοποιήθηκαν στην Επιτροπή από τον Αύγουστο έως τον Δεκέμβριο του 1998, ανέρχονται στο ποσό των 10,4 εκατομμυρίων [fmxeuro].